Scena emoţionantă din filmul lui Kusturica. Reacţia lui Maradona la cântecul lui Manu Chao despre el.
Documentarul "Maradona de Kusturica" a apărut în 2008. Cântecul compus de Manu Chao pentru Maradona a făcut parte din coloana sonoră. Maradona a fost încântat şi emoţionat când a auzit piesa.
În 2008, la Cannes, a fost lansat documentarul "Maradona", care purta semnătura regizorului sârb Emir Kusturica. Una dintre melodiile care au dat coloana sonoră filmului a fost "La vida tombola" de la Manu Chao, un cântec dedicat fostului jucător de fotbal. În documentar poate fi văzut şi momentul în care Kusturica îl aduce pe Maradona să audă cântecul despre viaţa lui. Cu un zâmbet mare pe faţă, Maradona a încercat să îşi ascundă emoţiile în spatele lentilelor negre de la ochelarii de soare, însă a fost vizibil mişcat de versurile melodiei, pentru că, în cele din urmă, aşa a fost viaţa lui, cu "o mie de rachete, o mie de prieteni".